কেশান্ত
কেশান্ত (সংস্কৃত: केशान्त, আক্ষরিক অর্থে, চুল কাটা) হল হিন্দুধর্মে ষোড়শ সংস্কারের তেরোতম। এই  সংস্কারে ১৬ বছর বয়সে ছাত্রের দাড়ি কামানোর পাশাপাশি শরীরের অন্যান্য অংশ যেমন বাহু-পিট, চিবুক কামানোও বোঝায়। এই সংস্কারের পদ্ধতিটি প্রায় চূড়াকরণের মতই। অনুষ্ঠানের শেষে ছাত্র শিক্ষককে গরু নিবেদন করায় এই সংষ্কারটি গোদান বা গোদানকর্মন নামেও পরিচিত ছিল। যাজ্ঞবল্ক্য স্মৃতি ১.৩৬ এবং মনুস্মৃতি ২.৬৫ অনুসারে, সংষ্কারটি ব্রাহ্মণের জন্য  ষোড়শ বছরে (গর্ভধারণ থেকে), ক্ষত্রিয়ের জন্য  বাইশতম বছরে এবং বৈশ্যের জন্য চব্বিশতম বছরে করা উচিত।